พอดีมีโปรตีนยูเรียรั่วค่ะ คุณสั่งยาPREDNISOLONEให้ทานวันเว้นวัน แล้วให้นมบุตรอยู่ค่ะ อยากทราบว่าถ้าวันที่ไม่ได้ทานยาแล้วให้นม ลูกจะยังได้รับยาจากเราอยู่ไหมคะ ยายังจะมีอยู่ในร่างกายหรือป่าว
สวัสดีครับ จากประวัติที่มีโปรตีนรั่วในปัสสาวะ บ่งบอกถึงความจำเป็นในการใช้ยาสเตียรอยด์ หรือก็คือ Prednisolone ในกรณีนี้ ซึ่งโดยทั่วไปแล้ว ช่วงที่ไม่ได้ใช้ยา ระดับยาสเตียรอยด์จะต่ำ อีกทั้ง ยาสเตียรอยด์นั้นถูกขับออกมาทางน้ำนมน้อยมากครับ ตามสถิติแล้ว การใช้ยาชนิดนี้ในระดับยาต่ำๆ ในช่วงให้นมบุตรไม่น่าจะทำให้เกิดผลข้างเคียงต่อเด็ก ถึงกระนั้น ก็ควรเว้นระยะหลังรับประทานยาอย่างน้อย 4 ชั่วโมง ถึงจะให้นมบุตรครับอย่างไรก็ดี ถ้าเป็นไปได้ ก็ควรใช้ยาให้น้อยและช่วงเวลาสั้นที่สุด ในช่วงให้นมบุตรนี้ ดังนั้น ควรรับคำปรึกษากับแพทย์ผู้รักษาอีกครั้งถึงความจำเป็นที่จะใช้ยา และระยะเวลาการใช้หากยังมีข้อกังวล สามารถปรึกษากับแพทย์ผู้รักษาเพิ่มเติมเรื่องการใช้ยาในช่วงที่ให้นมบุตร ก็จะดีที่สุดครับ